ผับกึ่งแกลเลอรี่ กึ่งร้านอาหาร ที่โดดเด่นเรื่องการดีไซน์ที่เน้นความดิบ ของผนัง และเฟอร์นิเจอร์ต่างๆ ในร้าน ให้อารมณ์เหมือนผับในหนังแฟนตาซีสักเรื่อง และจุดเด่นของร้านอยู่ที่บันไดวนเหล็กกลางร้านที่ดูน่าพิศวงงงงวยกับความวนเวียนของตัวบันได บวกกับของประดับตกแต่งกระจุกกระจิกภายในร้าน อย่างเทพธิดาเหล็กตัวเล็กตัวน้อย ที่เน้นให้เห็นถึงความเป็นเหล็ก และความเป็นเทพนิยาย ก็ยิ่งช่วยขับให้บรรยากาศดูเหมือนอยู่ในโลกแห่งจินตนาการเข้าไปใหญ่ ส่วนอาหารในร้านแม้จะไม่ใช่เมนูที่แปลกประหลาดเหมือนการตกแต่ง แต่รูปแบบการจัดวางก็ไม่ธรรมดาเลย อย่างการปักมีดลงไปกลางแฮมเบอร์เกอร์ แล้วเสิร์ฟให้ลูกค้าทั้งอย่างนั้น....อย่่าแปลกใจถ้ามาที่ีนี่ แล้วจะเผลอคิดว่ากำลังหลงอยู่ในหนัง ลอร์ด ออฟ เดอะ ริงส์ ก็บรรยากาศมันให้จริงๆ